මෙවර ශ්‍රීපාද වන්දනාවේ පැමිණෙන විට ආගමාණුකූලවල දුසිරිතෙන් තොරව,  පොලිතීන් භාවිතයෙන් සම්පූර්ණයෙන් වැළකීල පරිසර හිතකාමී අයුරින් ශ්‍රීපාද පුදබිමේ ගෞරවය ආරක්ෂාවන ලෙස වන්දනාවේ යෙදෙන ලෙස ශ්‍රී පාදස්ථානාධිපති, ඌව වෙල්ලස්ස විශ්වවිද්‍යාලයේ කුලපති, සබරගමුව පළාතේ ප්‍රධාන සංඝනායක බෙංගමුවේ ශ්‍රී ධම්මදින්න නායක හිමියෝ පැවසුවා.මෙවර ශ්‍රීපාද වන්දනා සමය ආරම්භ කිරීමට ප්‍රථම ශ්‍රීපාද වන්දනාකරුවන්ට පොදු පහසුකම් සැපයීමට අදාළව නුවරඑළිය දිස්ත්‍රික්කයේ රාජ්‍ය නිලධාරීන්, ආරක්ෂක අංශ නිලධාරීන් ඇතුලු වන්දනා සමය හා සම්බන්ධවන සමස්ථ සේවාවන්වල නියෝජිතයන් දැණුම්වත් කිරීම සම්බන්ධයෙන්  අද(10) පෙරවරුවේ නල්ලතන්නිය බහු කාර්ය ගොඩනැඟිල්ලේදී පැවති ශ්‍රීපාද සම්බන්ධීකරණ රැස්වීමේදී විශේෂ අනුශාසනාවක් කරමින් ශ්‍රීපාදස්ථානාධිපති නායක හිමියෝ එසේ සඳහන් කළා.නුවරඑළිය අතිරේක දිස්ත්‍රික් ලේකම්වරුන් වන මල්ලිකා අමරසේකර හා පී.ඒ සරච්චන්ද්‍ර යන අයගේ  ප්‍රධානත්වයෙන් පැවැත්වුණු මෙම රැස්වීම අඹගමුව ප්‍රාදේශිය ලේකම් ජී.පී ආර් සුමනසේකර විසින් සංවිධානය කර තිබුනා.එහිදී වැඩිදුරටත් අනුශාසනාව පවත්වමින් ශ්‍රීපාදස්ථානාධිපති බෙංගමුවේ ධම්මදින්න නායක හිමියෝ මෙසේද කියා සිටියා.